Revolusi Sosial Sumatera Timur

Revolusi Sumatera Timur, nan juo diingek sabagai Revolusi Sosial Sumatera Timur, dimulai pado tanggal 3 Maret 1946. Di 25 “negara bagian pribumi”, banyak kajadian kesultanan digulingkan dan pambunuhan massal terhadap anggota kaluarga bangsawan nan dilakukan dek kelompok-kelompok pergerakan basanjato (nasionalis Indonesia). Bagi para militan opportunis pergerakan (tautamo para pamimpin Partai Komunis Indonesia, takah Abdoe'lxarim MS. jo Luat Siregar), gerakan revolusioner dipandang sabagai salah satu caro bagi Sumatera Timur untuak talapeh dari panjajahan kolonial dan bagabuang dengan Revolusi Nasional Indonesia nan labih gadang. Para peserta revolusi diyakini alah diprovokasi dek para pamimpin untuak mambunuah para bangsawan dan manciptakan kekerasan. Para pejuang iko punyo tigo tujuan utamo: manyingkirkan para sultan dan bangsawan (nan dianggap sabagai sekutu Balando), merampas harato bando mereka (sabagai sumber pandanaan kampanye kamerdekaan Indonesia), dan maapuih struktur sosial feodal di wilayah tersebut. Revolusi iko manghasilkan tagaknyo Negara Sumatera Timur, nan kudian dibubarkan sangkek wilayah iko manjadi bagian dari republik Indonesia.

Latar balakang
Balando manaklukkan Minangkabau di Sumatra dalam Parang Padri dan malancarkan ekspedisi di pantai barat Sumatra. Kudian tajadi panaklukan Kesultanan Aceh di Sumatra.

Sumatera Timur pado masa kolonial didominasi dek perkebunan dengan pekerja dari beragam bangso. Hal iko dieksploitasi dek kapitalisme Eropa jo manguntuangan kelompok aristokrat lokal takah kepala suku jo sultan. Katiko kakuasaan pamarentah manjadi indak stabil dek pandudukan Japang, sangketo antaro bangso jo kelas sosial malatuih.

 Sumatera Timur di bawah Balando (1930-an–1942) 

 Kategangan bangso 
Masuaknyo imigran Tionghoa, Jawa, jo bangso lainnyo ka wilayah tersebut salamo tahun 1930-an malahiaan babarapo asosiasi resmi nan bakaik jo karajaan untuak maidentifikasi elemen-elemen adat tertentu nan mambantuak inti budaya masyarakaik Sumatera Timur. Meskipun masyarakaik Karo, Melayu, jo Simalungun diakui sabagai masyarakaik adat di wilayah tersebut, pihak karajaan jo asosiasi mamiliah untuak labih manakanan palestarian identitas budaya Melayu. Hak-hak istimewa diagiah kapado urang Melayu (takah akses ka lahan perkebunan) dek Balando jo status sosial urang Melayu tampaknyo jauah labiah tinggi daripado masyarakaik adat lainnyo di Sumatera Timur. Akibaiknyo, anggota dari duo komunitas pribumi lainnyo dan juo panduduak satampek maraso hal iko indak adil dan hal iko mamicu katagangan bangso nan indak diinginkan. Samakin banyak panduduak satampek nan mulai indak satuju jo Balando jo bangsawan Melayu dek bias nan dimiliki para elite iko terhadap urang Melayu.thumbnail|right|alt=Seated raja, surrounded by other men|Raja Simalungun basamo pangikuiknyo
 Pambagian gerakan Islam jo agamo 
Pambagian lain antaro urang Melayu jo kaduo kelompok tersebut adolah agama, nan ma urang Melayu sabagian besar baagamo Islam samantaro mayoritas urang Karo jo Simalungun baagamo Kristen atau animisme. Meskipun marupoan kelompok paliang gadang katigo pado tahun 1930-an, urang Jawa, khususnyo kaum Abangan, dianggap dek urang Melayu mampunyo status sosial nan labiah randah dan pangamalan agamo Islam mereka dianggap sabateh kawajiban. Urang Melayu biasonyo dianggap sabagai palinduang tradisional Islam dek pihak bakuaso dan kakuatan reformis Muslim lainnyo nan manganjurkan Islam nan babedo dari orientasi Melayu dipandang sabagai ancaman terhadap otoritas sultan. Pihak nan patamo diingek sabagai Kaum Tua samantaro nan lainnyo sabagai Kaum Mudo (reformis) nan “... bausaho malapehan masyarakaik Islam dari kapercayaan takhayul.”.

Ado duo gerakan Islam modernis gadang yang dijalanan dek Kaum Mudo: patamo, gerakan Muhammadiyah nan melibatkan konflik atas teks jo ajaran agamo dan kaduo, organisasi Jamiatul Wasliyah nan mamiliki kapentingan nan samo jo Muhammadiah. Meskipun Kaum Mudo manampakn  diri mereka sabagai pemimpin Islam “non-politik”, karajaan nan dalam hal iko mangacu pado negara-negara bagian nan diparentah sacaro indak langsung di Hindia Balando, masiah manganggap organisasi-organisasi tersebut sabagai lawan dan mamutuskan untuak mandukuang Kaum Tuo sabagai gantinyo. Dek baitu, urang Melayu disabuik mangklaim dominasi di bidang politik jo budaya, nan manyebabkan kabancian kelas aristokrat Melayu jo urang Melayu pado umumnyo.

 Gerakan politik 
Salamo akhir tahun 1930-an, pargerakan nasional nan dipimpin dek kaum pergerakan bakambang capek di kalangan masyarakaik parkotaan jo tadidiak di Indonesia. Salah satu contohnyo adolah Perhimpunan Sumatera Timur, nan ditagakan pado tahun 1938 dek urang Melayu bapandidikan Balando dan kudian dipimpin dek Dr. Tengku Mansur (nan punyo hubungan dengan kaluarga Karajaan Asahan). Asosiasi politik iko punyo mukasuik untuak maningkekkan status sosial panduduak usali Sumatera Timur, tamasuak urang Simalungun jo Karo. Pergerakan nasional kudian parlahan-lahan manjangkau para petani ketek di daerah panghasil tambakau, nan pado akhianya maagiah dasar-dasar basis padesaan nan penting bagi duao partai nasionalis, GERINDO jo PARINDRA di Sumatera Timur. Salain manyuaroan suaro-suaro nan indak satuju jo panindasan Balando dan aristokrasi Melayu, kaduo partai iko juo mamainkan peran penting dalam mamprakarsai jo mamobilisasi sumber daya untuak mandukuang revolusi sosial Sumatera Timur 1946.

Hasil
 Sumatera Timur 

Kaum revolusioner, tamasuak kalompok urang mudoa nan dipasanjatoi, mampu malawan baliaknyo Balando dengan tujuan basamo nan manyatuan mereka pado tahun 1945, tetapi sumber daya mereka indak mencukupi untuak bertahan salamo periode nan labiah lama dari tahun 1947. Baliaknyo Belanda pada paruh kaduo tahun 1947 musti bagantuang pado dukungan dari para bangsawan Melayu, tautamo sangkek mereka manghadapi perlawanan gerilya nan labiah kuek sasudah gencatan senjata. Salain dukungan Melayu untuak mambaliakan kakuasoan Belanda, parwakilan dari kelompok-kelompok lain juo manyatoan keprihatinan nan sama (babarapo pamimpin Toba jo komunitas Cina, khususnyo; kelompok-kelompok iko alah mandapek untuang sacaro ekonomi dari kakuasoan Belanda). Komunitas Tionghoa, nan untuang sacaro ekonomi, juo manjadi sasaran para pemuda dan harta benda mereka diraok. Dalam situasi nan bagalau iko, komunitas Tionghoa mancaliak pasukan kolonial Inggris jo Balando sabagai pelindung.

Persatuan Sumatera Timur ditagakan pado tahun 1938 dek para elite Melayu nan mandapek pangaruah barat untuk manegaskan baliak kapentingan etnis Melayu jo Simalungun malalui dukungan Balando. Dengan dukungan urang-urang Melayu iko, Balando barusaho untuak managakan sabuah negara federal Indonesia nan terdiri dari Negara Sumara Timur (NST) nan didukuang Belanda. Ancaman nan dirasoan dek urang Tionghoa juo mandorong mereka untuak bakarajo samo jo para bangsawan Melayu, sabagian besar raja-raja Simalungun, babarapo kapalo suku Karo, jo Balando untuak managakan NST. Tengku Mansur (anggota kaluarga Karajaan Asahan) dipiliah sabagai kapalo negara dan NST bajalan dari Desember 1947 hinggo Agustus 1950. Samantaro Belanda nio NST dicaliak sabagai alternatif nan tertib jo progresif untuak republik, para bangsawan nan punyo pandidikan barat mancaliak NST sabagai benteng untuak kapentingan bangso mereka surang. NST mulai hancua indak lamo sasudah dukungan militer Belanda ditarik. Negara nan baumua singkek iko dipandang dengan penuh kecurigaan, dan Dr Tengku Mansur akhianyo manyarahan kakuasoan kapado republik pado bulan Agustus 1950, nan didukuang dek militer untuak manjago stabilitas. Akibaiknyo, Sumatera Timur digabuangan ka dalam provinsi nan labiah gadang yaitu Sumatera Utara, nan masih ado hinggo kini.

 Malaya 
Hancuanyo para sultan di Sumatera Timur marupoan titiak baliak di Malaya Britania. Hal iko sacaro politis mandorong urang Melayu Malaya untuak malawan Partai Nasionalis Melayu (MNP) nan terkait dengan Tan Malaka jo urang-urang Indonesia. Salamo bulan Maret 1946, United Malays National Organisation (UMNO) bajalan dengan dukungan panuah dari para sultan Melayu dek indak aktifnyo mereka akan manyebabkan nasib nan samo dengan dunsanak mereka di Sumatera Timur. Dari Agustus hinggo November 1946, UMNO malakuan negosiasi jo Inggirih samantaro MNP indak dibaok. Kabangkitan UMNO maagiah suaro politik bagi dukungan rakyat nan dikomandoi dek elite konservatif, nan indak dapek dipisahan dari kajadian-kajadian di Indonesia, dan bamanfaatik bagi kahadiran Inggirih dalam jangka panjang.

 Catatan kaki 

Rujukan



Kategori:Sejarah Indonesia
Kategori:Sejarah Sumatera Utara
Kategori:Revolusi
Kategori:Kabupaten Langkat
Kategori:Kabupaten Deli Serdang
Kategori:Kabupaten Serdang Bedagai
Kategori:Kabupaten Simalungun
Kategori:Kabupaten Karo
Kategori:Kabupaten Asahan
Kategori:Kabupaten Batu Bara
Kategori:Kabupaten Labuhanbatu
Kategori:Indonesia dalam tahun 1945
Kategori:Indonesia dalam tahun 1946